สถานการณ์โควิด-19 หลังเทศกาลสงกรานต์แนวโน้มดี คนทั่วไปกลับมาใช้ชีวิตได้ใกล้เคียงปกติ
นายแพทย์โอภาส การย์กวินพงศ์ อธิบดีกรมควบคุมโรค กล่าวถึงสถานการณ์โรคโควิด-19 ของไทยขณะนี้ ว่า จากเทศกาลสงกรานต์พบผู้ติดเชื้อและผู้ป่วยกำลังรักษาไม่เพิ่มขึ้น สถานการณ์จริงมีแนวโน้มดีกว่าเส้นคาดการณ์ผลจากมาตรการควบคุมโรค ขณะนี้มี 23 จังหวัดที่เข้าสู่ระยะทรงตัว และ 54 จังหวัดที่ดีขึ้น ผู้ป่วยลดลง แนวโน้มเข้าสู่สถานการณ์หลังการระบาดใหญ่ จึงปรับลดระดับการแจ้งเตือนภายโรคโควิด-19 จากระดับ 4 เหลือระดับ 3 ทั่วประเทศ คือจากที่เคยแนะให้งดทานอาหารดื่มสุราในร้าน งดเข้าสถานที่เสี่ยงทุกประเภท เหลือเพียงงดเข้าสถานบันเทิง เลี่ยงเข้าสถานที่ระบบปิดแออัด จากที่ให้ทุกคนเลี่ยงใกล้ชิดผู้อื่นนอกบ้าน งดกิจกรรมรวมกลุ่ม งดโดยสารขนส่งสาธารณะหากไม่จำเป็น เลี่ยงไปต่างจังหวัด งดไปต่างประเทศ ก็เหลือเพียงกลุ่ม 608 ที่ได้วัคซีนไม่ครบตามเกณฑ์ ที่ยังต้องงดและเลี่ยงกิจกรรมเสี่ยงทั้งหมดอยู่ ส่วนคนทั่วไปที่ได้รับวัคซีนครบ รวมถึงเข็มกระตุ้นสามารถกลับมาใช้ชีวิตได้ใกล้เคียงปกติ เนื่องจากเมื่อดูข้อมูลผู้เสีชีวิตจากวิดวันนี้ ไทยพบ 55 ราย จำนวนนี้กว่าร้อยละ 95-96 ล้วนเป็นกลุ่ม 608 ที่ไม่ได้รับวัคซีน รับไม่ครบ ไม่รับเข็มกระตุ้น ซึ่งการจะเดินสู่โรคประจำถิ่นได้ นอกจากสถานการณ์ที่ลดลงแล้ว สิ่งที่สำคัญมากคือ การฉีดวัคซีนเข็มกระตุ้น